CELEX: 62011CA0661
Language: hr
Date: 2013-09-19 00:00:00
Title: Predmet C-661/11: Presuda Suda (treće vijeće) od 19. rujna 2013. (zahtjev za prethodnu odluku koji je uputio Cour de cassation — Belgija) — Martin y Paz Diffusion SA protiv Davida Depuydta i Fabriek van Maroquinerie Gauquie NV (Žigovi — Direktiva 89/104/EEZ — Članak 5. — Odobrenje nositelja žiga dano trećoj osobi za uporabu znaka koji je istovjetan sa žigom — Odobrenje dano u okviru podijeljenog korištenja — Mogućnost da navedeni nositelj okonča podijeljeno korištenje i da nastavi isključivu uporabu svog žiga)

23.11.2013   
            
            
               HR
            
            
               Službeni list Europske unije
            
            
               C 344/17
            
         Presuda Suda (treće vijeće) od 19. rujna 2013. (zahtjev za prethodnu odluku koji je uputio Cour de cassation — Belgija) — Martin y Paz Diffusion SA protiv Davida Depuydta i Fabriek van Maroquinerie Gauquie NV
   (Predmet C-661/11) (1)
   
   (Žigovi - Direktiva 89/104/EEZ - Članak 5. - Odobrenje nositelja žiga dano trećoj osobi za uporabu znaka koji je istovjetan sa žigom - Odobrenje dano u okviru podijeljenog korištenja - Mogućnost da navedeni nositelj okonča podijeljeno korištenje i da nastavi isključivu uporabu svog žiga)
   2013/C 344/28
   Jezik postupka: francuski
   
      Sud koji je uputio zahtjev
   
   Cour de cassation
   
      Stranke u glavnom postupku
   
   
      Tužitelj: Martin y Paz Diffusion SA
   
      Tuženici: David Depuydt i Fabriek van Maroquinerie Gauquie NV
   
      Predmet
   
   Zahtjev za prethodnu odluku — Cour de cassation — Tumačenje čl. 5. st. 1 i čl. 8. st. 1. prve Direktive Vijeća 89/104/EEZ od 21. prosinca 1988. o usklađivanju zakonodavstava država članica o žigovima (SL 1989, L 40, str. 1.) — Prava nositelja registriranog žiga u slučaju trajnog dijeljenja korištenja žiga s trećom osobom u okviru nekog oblika suvlasništva za dio proizvoda u pitanju i neopozivog odobrenja nositelja danog toj trećoj osobi za uporabu navedenog žiga — Nacionalno pravilo koje zabranjuje nositelju žiga nepošteno ili zlouporabno izvršavanje svog prava — Zabrana nositelju žiga da žig koristi na štetu trećih — Sankcija
   
      Izreka
   
   Članak 5. prve Direktive Vijeća 89/104/EEZ od 21. prosinca 1988. o usklađivanju zakonodavstava država članica o žigovima, kako je izmijenjena Sporazumom o Europskom gospodarskom prostoru od 2. svibnja 1992., ne dopušta da nositelj žiga koji je, u okviru podijeljenog korištenja s trećom osobom, bio odobrio toj trećoj osobi uporabu znakova koji su istovjetni s njegovim žigovima za određene proizvode iz razreda za koje su ovi žigovi registrirani, i koji to više ne odobrava, bude uskraćen za bilo kakvu mogućnost da toj trećoj osobi suprotstavi isključivo pravo koje mu je povjereno temeljem navedenih žigova i da sam izvršava to isključivo pravo za proizvode istovjetne proizvodima navedene treće osobe.
   
      (1)  SL C 89, 24.3.2012.